Na temelju članka 183. Statuta II.osnovne škole Čakovec, Školski odbor na održanoj

8. sjednici, dana 13.veljače 2014. godine donio je

**P R A V I L N I K O**

**K U Ć N O M R E D U**

**OPĆE ODREDBE**

Članak 1.

Ovim Pravilnikom uređuje se kućni red II.osnovne škole Čakovec, Trg pape Ivana Pavla II.1

40000 Čakovec ( u daljnjem tekstu : Škola).

Članak 2.

Ovaj Pravilnik odnosi se na sve osobe za vrijeme njihova boravka u Školi.

Članak 3.

S odredbama ovoga Pravilnika razrednici su dužni upoznati učenike i njihove roditelje.

**BORAVAK U PROSTORU ŠKOLE**

Članak 4.

Učenici, radnici Škole te druge osobe mogu boraviti u prostoru Škole samo tijekom radnog vremena Škole, osim u slučajevima organiziranih aktivnosti kao i u drugim slučajevima o čemu odlučuje ravnatelj Škole.

Članak 5.

U prostoru Škole zabranjeno je:

- promidžba i prodaja svih proizvoda koji nisu u skladu s ciljevima odgoja i obrazovanja

- pušenje

- nošenje oružja

- pisanje po zidovima i inventaru Škole

- bacanje izvan koševa za otpatke papira , žvakaćih guma i sl.

- unošenje i konzumiranje alkohola i narkotičnih sredstava

- unošenje sredstava, opreme i uređaja koji mogu izazvati požar i eksploziju

- igranje igara na sreću i sve vrste kartanja

- unošenje tiskovina nepoćudnog sadržaja

Učenici ne smiju bez odobrenja ravnatelja dovoditi u Školu strane osobe.

Svim osobama zabranjeno je dovoditi životinje u prostorije i okoliš Škole.

Članak 6.

Dužnost je radnika, učenika i drugih osoba koje borave u Školi, skrbiti se o imovini Škole

prema načelu dobroga gospodara.

Članak 7.

Radnici Škole moraju se racionalno koristiti sredstvima Škole koja su im stavljena na raspolaganje.

Članak 8.

Svaki uočeni kvar na instalacijama električne struje, plina ili vodovoda, grijanja ili drugi kvar radnici i učenici obvezni su prijaviti dežurnom učitelju ili tajniku.

Članak 9.

Radnici i učenici Škole dužni su se kulturno odnositi prema roditeljima i drugim osobama koje borave u Školi.

Članak 10.

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

**RADNO VRIJEME**

Članak 11.

Radno vrijeme Škole je od 06,00 sati do 20,00 sata.

Članak 12.

Radnici su dužni dolaziti na posao i odlaziti s posla prema rasporedu radnog vremena.

Način evidencije nazočnosti na radu određuje ravnatelj.

Članak 13.

Roditelji mogu razgovarati s učiteljima Škole u dane primanja roditelja ili u vrijeme koje odredi razrednik odnosno predmetni učitelj.

**UČENICI**

Članak 14.

Učenici mogu boraviti u Školi u vrijeme koje je određeno za nastavu i ostale oblike odgojno obrazovnog rada.

Učenik je dužan doći u Školu najkasnije 10 minuta prije početka nastave, a napustiti Školu najkasnije 15 minuta nakon završetka školskih obveza.

Članak 15.

Učenik je dužan:

- kulturno se ponašati za vrijeme boravka u Školi i izvan nje

- održavati čiste i uredne prostore Škole

- dolaziti uredan u Školu, bez šminke i pristojno odjeven.

- nakon dolaska u Školu odjevne predmete i osobne stvari odložiti na mjesto određeno za tu namjenu

- mirno ući u učionicu najmanje pet minuta prije početka nastave i pripremiti se za rad

- prigodom ulaska učitelja u razred ustati kao i prigodom ulaska drugog radnika Škole u razred

za vrijeme nastave, osim ako učitelj ne odredi drukčije i uz dopuštenje učitelja sjesti

- pristojno se odnositi prema učiteljima i drugim radnicima Škole.

Članak 16.

Na znak za početak nastave učenici su obvezni biti na svojim mjestima i pripremiti pribor za rad.

Svaki učenik ima svoje mjesto rada, koje može promijeniti samo uz dopuštenje razrednika.

U kabinet učenici ulaze zajedno s učiteljem.

Članak 17.

Učenici koji su zakasnili na nastavu, trebaju tiho ući u učionicu i ispričati se učitelju.

Članak 18.

Tijekom nastave učenici ne smiju razgovarati, šaptati, dovikivati se, prepirati i šetati

po razredu.

Učenik koji želi nešto pitati ili priopćiti, treba svoju namjeru pokazati podizanjem ruke.

Učenik kojega je učitelj prozvao, dužan je ustati.

Članak 19.

Učenik ne smije za vrijeme nastave koristiti mobitel, walkman i druge slične aparate.

Članak 20.

Sukladno odredbi članka 19., a zbog uočene uporabe mobilnih telefonskih uređaja od strane

nekih učenika sa svrhom ometanja nastavnog procesa, neovlaštenog snimanja nastave te

djelatnika i učenika škole, radi objave na društvenim mrežama kao i korištenja istih

na druge nedopuštene i nastavi neprimjerene načine, zabranjuje se svaka uporaba

mobilnih telefonskih uređaja koja je suprotna njihovoj svrsi kratke komunikacije

izvan vremena trajanja školskog sata i drugih školskih aktivnosti.

Uporaba mobilnih telefonskih uređaja kojoj je cilj neovlašteno snimanje u školskim prostorima

radi mogućnosti prikazivanja,umnožavanja ili objave na društvenim mrežama, a s ciljem

vrijeđanja , omalovažavanja ili ismijavanja učenika ili djelatnika škole, kao i uporaba

mobilnih telefonskih uređaja sa svrhom remećenja reda tijekom odvijanja nastave

te njihova uporaba u vrijeme školskog sata ili bilo koje druge aktivnosti predstavlja

povredu discipline te će ista biti sankcionirana sukladno odredbama članka 34.

Članak 2l.

Učitelj ne smije za vrijeme nastave slati učenika izvan prostora Škole ili ga kažnjavati udaljavanjem iz učionice.

Učenici ne smiju bez dopuštenja ulaziti u zbornicu, ured ravnatelja i tajnika.

Ako trebaju učitelja, s njim mogu razgovarati u hodniku ili u sobi za roditelje.

Članak 22.

Učenici imaju pravo na veliki odmor i male odmore između nastavnih sati.

Mali odmor traje pet minuta, a veliki odmor 15 minuta.

Za vrijeme malih odmora učenici ne smiju napuštati zgradu, a za vrijeme velikog odmora

mogu boraviti u okolišu Škole.

Članak 23.

Kod napuštanja učionice učenici moraju ponijeti svoje stvari.

Škola nije odgovorna za nestanak stvari i novca učenika za vrijeme njihova boravka u Školi.

Članak 24.

U razrednom odjelu tjedno se određuju dva redara.

Redari:

pripremaju učionicu za nastavu, brišu ploču i donose prema potrebi nastavna sredstva i pomagala

izvješćuju dežurnog učitelja o nenazočnosti učitelja na nastavi

prijavljuju učiteljima početkom svakog nastavnog sata nenazočne učenike

izvješćuju o nađenim predmetima, učitelja, a predmete (knjige, bilježnice, olovke, odjeću, nakit i sl. ) odnose u tajništvo škole nakon završetka nastave posljednji napuštaju učionicu uz prethodnu provjeru ispravnosti učionice, oštećenja zidova, klupa, stolica i ostaloga inventara te o uočenim oštećenjime izvješćuju dežurnog učitelja, tajnika ili domara škole.

Članak 25.

Za vrijeme odmora učenici se nalaze na hodniku. Redari provjetravaju učionicu i održavaju red

na hodniku i u sanitarnim prostorima.

Svakog učenika koji se ne pridržava reda, redari su ovlašteni prijaviti dežurnom učitelju.

Članak 26.

Redare iz članka 24. ovoga Pravilnika određuje razrednik prema abecednom redu.

Članak 27.

Knjige posuđene u knjižnici učenik je obvezan čuvati i neoštećene pravodobno vratiti.

Članak 28.

Učenici su odgovorni za štetu koju učine na imovini Škole prema općim propisima obveznog prava.

**DEŽURSTVA**

Članak 29.

U Školi za vrijeme rada dežuraju radnici Škole i učenici.

Raspored dežurstva radnika utvrđuje se na način koji odredi Učiteljsko vijeće.

Na dežurstvo se raspoređuju učenici od 5. do 8. razreda i to po dva učenika.

Razrednik i pedagog škole upoznajaju učenika o obvezi dežurstva.

Učenik dežura na glavnom ulazu u građevinu Škole.

Članak 30.

Dežurni učenik:

odobrava ulazak u Školu roditeljima, skrbnicma i drugim osobama i o tome vodi evidenciju

daje potrebite obavijesti građanima.

Članak 31.

Dežurni učenik vodi knjigu dežurstva.

U knjigu dežurstva učenik upisuje podatke koje odredi ravnatelj.

**KRŠENJE KUĆNOG REDA**

Članak 32.

Postupanje prema odredbama ovoga Pravilnika sastavni je dio radnih obveza radnika i učenika Škole.

Članak 33.

Radnik koji postupi suprotno odredbama ovoga Pravilnika, odgovoran je za težu povredu radne obveze.

Članak 34.

Učenik koji postupi suprotno odredbama ovoga Pravilnika, odgovoran je prema općim aktima Škole.

Članak 35.

Osobu koja za vrijeme boravka u Školi krši unutarnji red, dežurni radnik, učitelj ili ravnatelj

udaljit će iz prostora Škole.

**PRIJELAZNE I ZAVRŠNE ODREDBE**

Članak 36.

Stupanjem na snagu ovog Pravilnika prestaje važiti Pravilnik o školskom redu II.osnovne škole

od 16.veljače 2009.godine

Članak 37.

Ovaj Pravilnik stupa na snagu osmog dana od objavljivanja na oglasnoj ploči **14.veljače 2014.godine.**

###### KLASA: 003-05/14-01/01

URBROJ: 2109-22-01-14-01

Čakovec, 14.veljače 2014.godine

Predsjednik školskog odbora

Petar Korbelj

Ravnatelj:

Vinko Grgić,prof.